wannaphong/clean_thaiwikipedia huggingface dataset:
# เลียร์เจ็ต 85
เลียร์เจ็ต 85 (Learjet 85) เป็นอากาศยานในโครงการพัฒนาของบอมบาร์ดิเอร์ แอโรสเปซ โดยได้เริ่มโครงการผลิตในวันที่ 30 ตุลาคม ค.ศ. 2007 อากาศยานต้นแบบได้ถูกจัดแสดงในเดือนตุลาคม ปีค.ศ. 2008 ภายในงาน NBAA ในออร์แลนโด 

เลียร์เจ็ต 85 จัดเป็นอากาศยานในขนาดกลาง (midsize) ถึงขนาดกลางแบบลำตัวกว้าง (super midsize) โดยออกแบบสำหรับการขึ้นทะเบียนรับรองประเภท FAR-25 และยังเป็นอากาศยานลำแรกของบอมบาร์ดิเอร์ แอโรสเปซ ที่ใช้ลำตัวจากวัสดุผสมทั้งหมด โดยสามารถทำความเร็วได้ถึง 0.82 Mach และมีพิสัยการบินถึง 3,000 ไมล์ทะเล (5,600 กิโลเมตร) 

ในวันที่ 15 มกราคม ค.ศ. 2015 บอมบาร์ดิเอร์ ได้ประกาศถึงการตัดสินใจหยุดการพัฒนาโครงการเลียร์เจ็ต 85 ลง และเลิกจ้างงานที่เกี่ยวข้องกว่า 1,000 ตำแหน่ง

ข้อมูลจำเพาะ

ข้อมูลทั่วไป
จำนวนนักบิน: 2
ความจุผู้โดยสาร: 8
ความยาว: 20.76 เมตร
ความกว้างของปีก: 18.75 เมตร
ความสูง: 6.08 เมตร
พื้นที่ปีก: 37.25 ตารางเมตร
น้ำหนักบรรทุกเปล่า: 10,977 กิโลกรัม
น้ำหนักสูงสุดขณะทะยานขึ้น: 15,195 กิโลกรัม
เครื่องยนต์: 2 x ไอพ่น Pratt & Whitney Canada PW300
สมรรถนะ 
ความเร็วสูงสุด: 871 กิโลเมตร/ชั่วโมง
ความเร็วปกติ: 829 กิโลเมตร/ชั่วโมง
พิสัยบิน เมื่อบรรทุกเต็มลำ: 4,828 กิโลเมตร
เพดานบิน: 14,935 เมตร

References

External links

 Bombardier Business aircraft website
 Bombardier Learjet website 
 Learjet 85 website 

ลเลียร์เจ็ต 85
หมวดหมู่:อากาศยานไอพ่นสองเครื่องยนต์
# เลียร์เจ็ต 70/75
เลียร์เจ็ต 70/75 (Learjet 70/75) เป็นโครงการพัฒนาอากาศยานโดยบริษัทผู้ผลิตอากาศยานสัญชาติแคนาดา คือ บอมบาร์ดิเอร์ แอโรสเปซ โดยเป็นอากาศยานส่วนบุคคลขนาดเล็กซึ่งกำลังถูกพัฒนาจากความคิดของบอมบาร์ดิเอร์เพื่อรองรับการฟื้นตัวของธุรกิจอากาศยานส่วนบุคคล โดยรุ่นนี้จะมีลักษณะพิเศษที่ปลายปีกแบบใหม่ และเครื่องยนต์ที่มีกำลังมากขึ้นและใช้เชื้อเพลิงน้อยลง

โครงสร้างของตัวเครื่องนั้นนำต้นแบบมาจากรุ่น 40 และ 45 โดยมีการเปลี่ยนแปลงเพื่อเพิ่มสมรรถนะโดยรวม ปลายปีกแบบงอขึ้นนั้นนำต้นแบบมาจากบอมบาร์ดิเอร์ โกลบอล 7000 โดยเลียร์เจ็ต 75 นั้นได้รับใบอนุญาตจาก FAA ในวันที่ 14 พฤศจิกายน ค.ศ. 2013 และเริ่มส่งมอบหลังจากนั้นไม่นาน การล่าช้าในขั้นตอนการขอใบอนุญาตนั้นเป็นสาเหตุให้การส่งมอบโดยรวมนั้นต่ำกว่าความคาดหมาย และทำให้เกิดการยกเลิกคำสั่งซื้อในภายหลัง

ข้อมูลจำเพาะ

ข้อมูลทั่วไป
จำนวนนักบิน: 2
ความจุผู้โดยสาร: 8+1
ความยาว: 17.6 เมตร
ความกว้างของปีก: 14.0 เมตร
ความสูง: 4.31 เมตร
พื้นที่ปีก: 28.95 ตารางเมตร
น้ำหนักบรรทุกเปล่า: 6,300 กิโลกรัม
น้ำหนักสูงสุดขณะทะยานขึ้น: 9,752 กิโลกรัม
เครื่องยนต์: 2 x ไอพ่น Honeywell Garrett TFE731
สมรรถนะ 
ความเร็วปกติ: 861 กิโลเมตร/ชั่วโมง
พิสัยบิน เมื่อบรรทุกเต็มลำ: 4,828 กิโลเมตร
เพดานบิน: 16,000 เมตร
# พรรคกิจประชาธิปไตย (มาเลเซีย)
พรรคกิจประชาธิปไตย  เป็นพรรคการเมืองฝ่ายซ้ายกลางอุดมการณ์ประชาธิปไตยสังคมนิยมในประเทศมาเลเซีย เป็นหนึ่งในพรรคฝ่ายค้านหลักในมาเลเซียร่วมกับพรรคปาสและพรรคยุติธรรมแห่งชาติ ในชื่อแนวร่วมทางเลือก เป้าหมายของพรรคคือประชาธิปไตยสังคมนิยมที่สงบรุ่งเรือง สมาชิกพรรคเป็นชาวมาเลเซียเชื้อสายจีนเป็นหลักแต่ก็ได้รับการสนับสนุนจากชาวมาเลเซียเชื้อสายอินเดียและมลายู มีฐานเสียงในปีนัง เปรัก และกัวลาลัมเปอร์

 การก่อตั้ง 
เดิมพรรคนี้เป็นสาขาในมาเลเซียของพรรคกิจประชาชนในสิงคโปร์  หลังจากที่สิงคโปร์ได้รับเอกราชใน พ.ศ. 2508 สมาชิกส่วนใหญ่ของพรรคกิจประชาชนในมาเลเซียนำโดยเดวัน ไนริตัดสินใจดำเนินกิจกรรมของพรรคต่อไปและตั้งพรรคนี้ขึ้นในเดือนตุลาคม พ.ศ. 2508 พรรคนี้จดทะเบียนในชื่อพรรคสังคมนิยมประชาธิปไตยเมื่อ 18 มีนาคม พ.ศ. 2509 ต่อมา ในเดือนตุลาคม พ.ศ. 2510 พรรคได้เข้าร่วมในการประชุมสังคมนิยมนานาชาติที่เมืองซือริช สวิตเซอร์แลนด์ ต่อมา เดวัน ไนริ ได้เดินทางกลับไปสิงคโปร์

 การเลือกตั้งในยุคแรกและเหตุการณ์ที่เกี่ยวข้อง 
พรรคกิจประชาธิปไตยเข้าร่วมการเลือกตั้งครั้งแรกใน พ.ศ. 2512 โดยต่อต้านนโยบายภูมิบุตร พรรคได้รับเลือก 13 ที่นั่งในสภาระดับสหพันธ์และ 31 ที่นั่งในสภาระดับรัฐ แต่ได้เกิดเหตุรุนแรงขึ้นในวันที่ 13 พฤษภาคม จนต้องปิดสภาไป 2 ปี เมื่อเปิดสภาอีกครั้ง ได้มีการกำหนดให้มีนโยบายภูมิบุตรในรัฐธรรมนูญ ซึ่งมีพรรคกิจประชาธิปไตยและพรรคประชาชนก้าวหน้าที่คัดค้าน ทำให้ผ่านสภาไปได้ด้วยคะแนน 125:17 หลังจากการเลือกตั้ง พ.ศ. 2512 แล้ว พรรคกิจประชาธิปไตยไม่เคยประสบความสำเร็จในระดับนี้อีกเลย ในสมัยของมหาธีร์ โมฮัมหมัด สมาชิกของพรรคระดับแกนนำถูกจับกุมใน พ.ศ. 2530 ซึ่งเชื่อว่าเป็นเพราะขัดขวางนโยบายเศรษฐกิจใหม่
# กองทัพประชาชนยูโกสลาเวีย
กองทัพประชาชนยูโกสลาเวีย มีชื่อเรียกอย่างไม่เป็นทางการว่า กองทัพแห่งชาติยูโกสลาเวีย, (;) เป็นกองกำลังทหารของสหพันธ์สาธารณรัฐสังคมนิยมยูโกสลาเวีย ระหว่าง ค.ศ. 1945–1992. ประกอบด้วยกองทัพบก, กองทัพเรือ กองทัพอากาศ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).

 เชิงอรรถ 
Trifunovska, Snežana, Yugoslavia Through Documents: From Its Creation to Its Dissolution, Martinus Nijhoff Publishers, 1994 ISBN 0-7923-2670-9
# เฟลมมิงเรด
เฟลมมิงเรด  เป็นอัลบั้มที่สองของแพตตี กริฟฟิน ออกจำหน่ายวันที่ 23 มิถุนายน ค.ศ. 1998 และขึ้นอันดับที่ 12 บนชาร์ตท็อปฮีตซีกเกอส์ จากข้อมูลของนิตยสารบิลบอร์ด อัลบั้มขายได้ 122,000 ชุดในสหรัฐอเมริกา นับถึบเดือนพฤษภาคม ค.ศ. 2004Caulfield, Keith. "Ask Billboard - Griffin's 'Impossible Dream'". Billboard. May 5, 2004. กริฟฟินกล่าวในอัลบั้มการแสดงสด อะคิสอินไทม์ ว่าเธอเขียนเพลง "คริสตินา" พูดถึงคริสตีนา โอนาสซิส ผู้ล่วงลับ เพลง "โทนี" มีเนื้อหาเกี่ยวกับความหดหู่ของนักเรียนเกย์ชื่อโทนีที่ฆ่าตัวตาย เพลงร้องจากมุมมองของเพื่อนร่วมห้องที่นั่งข้างหลังโทนีในห้องเรียน
# เดอะบีเทิลส์ (อัลบั้ม)
เดอะบีเทิลส์  หรือ ไวต์อัลบั้ม  เป็นสตูดิโออัลบั้มที่เก้าของวงดนตรีแนวร็อกสัญชาติอังกฤษ เดอะบีเทิลส์ ออกจำหน่ายวันที่ 22 พฤศจิกายน ค.ศ. 1968 อัลบั้มคู่ที่มีเพียงพื้นหลังสีขาว ไม่มีกราฟิกหรือข้อความใด ๆ นอกจากมีชื่อวงทำเป็นตัวนูนไว้ ตั้งใจจะให้แตกต่างจากอัลบั้มซาร์เจินต์เปปเปอส์โลนลีฮาตส์คลับแบนด์ (1967) ที่มีภาพสีสันฉูดฉาด แม้ว่าจะไม่มีซิงเกิลออกจำหน่ายในอังกฤษและสหรัฐอเมริกา เพลง "เฮย์จูด" และ "เรโวลูชัน" ถูกผลิตขึ้นพร้อม ๆ กับเพลงอื่น ๆ ในอัลบั้ม และออกจำหน่ายเป็นซิงเกิลในเดือนสิงหาคม ค.ศ. 1968 แนวเพลงของอัลบั้มมีตั้งแต่บริติชบลูส์ และสกา จนถึงเพลงที่มีอิทธิพลจากวงเดอะบีชบอยส์ และคาร์ลไฮนซ์สตอกเฮาเซน
# เลียร์เจ็ต 60
เลียร์เจ็ต 60 (Learjet 60) เป็นอากาศยานส่วนบุคคลขนาดกลางที่มีพิสัยปานกลาง ผลิตโดยบริษัทผู้ผลิตอากาศบอมบาร์ดิเอร์ แอโรสเปซ ตั้งอยู่ที่วิชิทอ สหรัฐอเมริกา ใช้เครื่องยนต์ไอพ่นของ Pratt & Whitney Canada 305A โดยมีพิสัยบินที่ (ผู้โดยสาร 4 คน และนักบิน 2 คน)    ต่อมาในเดือนกรกฎาคม ค.ศ. 2012 บอมบาร์ดิเอร์ แอโรสเปซ ได้ประกาศหยุดการผลิตชั่วคราวของรุ่น 60XR ซึ่งจะต้องเริ่มผลิตในช่วงไตรมาสที่ 4 ของปีค.ศ. 2012 

ข้อมูลจำเพาะ

ข้อมูลทั่วไป
จำนวนนักบิน: 2
ความจุผู้โดยสาร: 8
ความยาว: 17.88 เมตร
ความกว้างของปีก: 13.34 เมตร
ความสูง: 4.47 เมตร
พื้นที่ปีก: 24.57 ตารางเมตร
น้ำหนักบรรทุกเปล่า: 6,641 กิโลกรัม
น้ำหนักสูงสุดขณะทะยานขึ้น: 10,660 กิโลกรัม
เครื่องยนต์: 2 x ไอพ่น Pratt & Whitney Canada PW300
สมรรถนะ 
ความเร็วสูงสุด: 839 กิโลเมตร/ชั่วโมง
ความเร็วปกติ: 778 กิโลเมตร/ชั่วโมง
พิสัยบิน เมื่อบรรทุกเต็มลำ: 4,461 กิโลเมตร
เพดานบิน: 15,545 เมตร

อุบัติเหตุ
 วันที่ 19 กันยายน ค.ศ. 2008 เลียร์เจ็ต 60 ได้เกิดอุบัติเหตุตกในระหว่างกำลังทะยานขึ้นจากท่าอากาศยานโคลัมเบีย รัฐเซาท์คาโรไลนา มีผู้เสียชีวิต 4 คน จากการสอบสวนโดยสำนักงานบริหารการบินแห่งชาติ ในระหว่างที่เครื่องบินกำลังขึ้น หอบังคับการได้สังเกตเห็นแสงไฟวาบจากเครื่องบิน ซึ่งต่อมาได้ไถลออกจากทางวิ่งไปปะทะกับรั้วกั้น และทะลุออกไปยังถนนใกล้เคียงจนเกิดระเบิดขึ้น โดยมีสาเหตุมาจากล้อของเครื่องบินที่เกิดระเบิดขึ้นในระหว่างขึ้นบิน
 วันที่ 13 พฤศจิกายน ค.ศ. 2014 เลียร์เจ็ต 60 ซึ่งบรรทุกโบโน และผู้โดยสารอื่น จากดับลินไปยังเบอร์ลิน ประตูเครื่องได้เกิดหลุดออกไปจากตัวเครื่องในระหว่างบิน โดยมีสัมภาระบางส่วนหล่นหายไป และนักบินสามารถนำเครื่องลงได้อย่างปลอดภัยในเบอร์ลิน
# มานาโอะ คางาวะ
มานาโอะ คางาวะ (; 16 เมษายน ค.ศ. 1993 –) เป็นนักหมากรุกญี่ปุ่นหญิงระดับอาชีพของสมาคมโชงิแห่งประเทศญี่ปุ่น และเป็นอดีตสมาชิกของโชเรไก (ตั้งแต่เดือนกันยายน ค.ศ. 2009 ถึงเดือนกุมภาพันธ์ ค.ศ. 2011) ซึ่งเธอเป็นลูกศิษย์ของโอซามุ นากามูระ และเคยอยู่ในลำดับนักหมากรุกญี่ปุ่นอาชีพหญิงอันดับที่ 40 โดยมีชื่อเล่นคือ บันโช例えば、将棋世界2014年7月号172ページなど。 เธอได้รับการเปิดตัวครั้งแรกในรายการถ่ายทอดสดนิโกนิโก รวมถึงมีคอลัมน์ของคางาวะที่ได้รับการเผยแพร่โดยสมาคมโชงิแห่งประเทศญี่ปุ่นผ่านทางระบบมือถือ ที่ซึ่งมีการแนะนำในชื่อโอโตชิโมโนะบันโชไซไร! 電王戦棋士が降臨！『将棋倶楽部24』特番（2013年8月3日放送）、会いにいける女流棋士「マイナビ女子オープン」観戦記日刊SPA!2013年8月28日。 และมีการกล่าวถึงการบันทึกหมากของการโจมตี例えば、「出雲のイナズマをやぶった女流棋士「香川愛生」の渾名は勝ち気番長！」週刊新潮2013年11月7日号34ページ。

มานาโอะ คางาวะ สำเร็จการศึกษาจากโรงเรียนมัธยมปลายจินได นครหลวงโตเกียว ที่โคมาเอะ กรุงโตเกียว週刊将棋2009年5月20日号掲載のインタビュー記事より แล้วเข้าศึกษาต่อที่มหาวิทยาลัยริสึเมกัง ในคณะอักษร (ตั้งแต่เดือนเมษายน ค.ศ. 2012)「関西本部棋士室24時」 『将棋世界』  2012年6月号、78-83頁。
# กันยายน พ.ศ. 2558
กันยายน พ.ศ. 2558 เป็นเดือนที่ 9 ของปี พ.ศ. 2558 วันแรกของเดือนเป็นวันอังคาร และวันสุดท้ายของเดือนเป็นวันพุธ

 สถานีย่อย:เหตุการณ์ปัจจุบัน
# ปั๋ว อี้เข่า
ปั๋ว อี้เข่า   เป็นบุตรชายคนโตของพระเจ้าโจวเหวินและพี่ชายคนโตของกษัตริย์วูผู้ก่อตั้งของราชวงศ์โจวของจีนในสมัยโบราณ
ในนิยาย
ในวรรณกรรมเรื่องสถาปนาเทวดาเฟิงเสิ่น (封神,ห้องสิน) Xu Zhonglin. Fengshen Yanyi, Ch. 19. ปั๋วอี้เข่า (伯邑考,เป๊กอิบโค้ว) เป็นบุตรชายคนโตของจีชาง (姬昌,กีเชียง) ที่มีความโดดเด่นในด้านดุริยประณีต และดนตรีโดยเฉพาะพินกู่ฉิน และยังเป็นผู้ที่มีความกตัญญูอย่างหาที่สุดไม่ได้ ในวรรณกรรมห้องสินกล่าวว่าพระเจ้าซางโจ้ว (商紂) พิโรธจีชาง เจ้าเมืองซีฉี (西岐,ไซกี) พระเจ้าซางโจ้วจึงสั่งขังจีชาง ไว้ที่เมืองโหยวหลี่ ต่อมาปั๋วอี้เข่า บึตรชายหัวปีของจีชาง จึงได้มาทูลขอให้ปล่อยบิดา นางต๋าจี่ (妲己,ชันกี) เห็นปั๋วอี้เข่ารูปร่างหล่อเหลางดงาม ก็มีใจปฏิพัทธ์จึงขอให้ขอให้พระเจ้าซางโจ้วให้เขาเข้าวังมาสอนนางเล่นพิณกู่ฉิน (古琴) แล้วนางก็ยั่วยวนปั๋วอี้เข่า แต่เขาบอกปัดความรักของนาง นางจึงทูลยุยงพระเจ้าแผ่นดินให้สั่งประหารเขา แล้วให้เอาศพไปทำขนมเปี๊ยะให้จีชางกิน จีชางทราบเหตุการณ์ทั้งหมดดี แต่จำยอมบริโภคขนมเปี๊ยะนั้นเพื่อรอวันล้างแค้นภายหน้า ระหว่างทางกลับบ้านจี ซางอาเจียนออกเป็นกระต่ายสีขาว (白兔) 3 ตัว ซึ่งจะถูกนำต่อมาได้อยู่ภายใต้การดูแลของเทพธิดาดวงจันทร์ฉางเอ๋อร์ (嫦娥)
# อภิญญา ภาคสุโพธิ์
อภิญญา ภาคสุโพธิ์ เกิดเมื่อวันที่ 25 ธันวาคม พ.ศ. 2519 เป็นนักยกน้ำหนักชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2543 ที่ เมืองซิดนีย์ ประเทศออสเตรเลีย ในรุ่นน้ำหนัก 69 กิโลกรัม ได้ลำดับที่ 10 ยกน้ำหนักรวมได้ 222.5 กิโลกรัม
# สายพิณ เดชแสง
สายพิณ เดชแสง เกิดวันที่ 15 มีนาคม พ.ศ. 2520 เป็นนักยกน้ำหนักชาวไทย ติดทีมชาติไทยเข้าแข่งขันกีฬาโอลิมปิกฤดูร้อน พ.ศ. 2543 ที่ซิดนีย์ ประเทศออสเตรเลีย  ในรุ่นมิดเดิลเวทหญิง ยกได้น้ำหนักรวม 222.5 กิโลกรัม ได้ลำดับที่ 4
# ซิ่งรักทะลุมิติ
ซิ่งรักทะลุมิติ เป็นละครโทรทัศน์ไทย นำแสดงโดย วรเวช ดานุวงศ์, นิธิศ วารายานนท์, สศิรา ทวียนต์ชัย, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 สิงหาคม พ.ศ. 2558–15 ตุลาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด โดยผู้จัดนักแสดง-นักร้องมากความสามารถ วรเวช ดานุวงศ์ ซิ่งรักทะลุมิติ ละครแอ็คชั่นเรื่องแรกที่ แดน วรเวช เป็นผู้จัดและนักแสดง (กระปุกดอตคอม) บทภาพยนตร์โดย เตชิต เตชสิริอังกูร กำกับภาพยนตร์โดย ณภัทร ปัทมสิงห์ ณ อยุธยา

 เรื่องย่อ 
ซิ่งรักทะลุมิติ Parallel Universe ดิม(วรเวช ดานุวงศ์) ชายหนุ่มที่หลงรักความเร็ว และมีความฝันที่อยากจะเป็นนักแข่งรถอันดับ­หนึ่ง แต่การหายตัวอย่างไร้วี่แววของพ่อเขา จึงทำให้ดิมต้องเป็นผู้นำครอบคัวที่คอยดูแ­ล แม่(ปวีณา ชารีฟสกุล) และดิว(ลักษณาพร กตกุลธารา) น้องสาววัยหัวเลี้ยวหัวต่อที่พร้อมจะเดินท­างผิดได้ หากไร้ผู้นำที่ดี ดิมจึงต้องทำทุกวิถีทางเพื่อให้ครอบครัว กลับมาอบอุ่นและมีเสียงหัวเราะอีกครั้งแม้­ว่าเขาจะรู้ดีว่ามันยากแค่ไหน เหตุการณ์ไม่คาดฝันเกิดขึ้น เมื่อดิมลงไปซ่อมบ้านที่ชั้นใต้ดิน จึงเป็นเหตุให้เขาได้พบเจอประตูลับ ที่เขาไม่เคยรู้มาก่อน และหลังประตูลับนี้เอง ที่เปลี่ยนชีวิตเขาแบบสิ้นเชิง นั่นคือ TOYOTA Celica สุดยอดรถแข่งในตำนาน พร้อมกับมวลแห่งความทรงจำ ความรู้สึกทั้งหลาย ต่างหลั่งไหลเข้ามาในสมองของเขา...พ่อที่เ­ขาคิดถึง...เส้นทางนักแข่งรถ....ก่อเกิดแร­งบันดาลใจ ดิมจึงลุกขึ้นมาซ่อมเครื่องยนต์ และปลุกชีวิต Celica ให้ตื่นขึ้นมาโลดแล่นบนถนนอีกครั้งนึง เรื่องราวมันเริ่มจะวุ่นวายมากขึ้น เมื่อ ดิม ได้เจอกับ ดิเรก ผู้ทรงอิทธิพลรายใหญ่ ภาพความทรงจำบังเกิดขึ้นว่าชายคนนี้ คือ พ่อ ที่หายสาปสูญไป ดิมจึงต้องพยายามหาทางพิสูจน์เรื่องราวที่­เกิดขึ้นทั้งหมดเกี่ยวกับโลกต่างมิติแห่งน­ี้ ว่าความจริงมันคืออะไรกันแน่…

 รายชื่อนักแสดงนำ 
 วรเวช ดานุวงศ์  รับบท  ดิม
 นิธิศ วารายานนท์  รับบท  ราม
 สรัลธร คล้ายอุดม  รับบท  ฮัน
 สศิรา ทวียนต์ชัย  รับบท  มินดี
 เล็ก ไอศูรย์  รับบท  ดิเรก
 ปวีณา ชารีฟสกุล  รับบท  แหม่ม
 วิศว ไทยานนท์  รับบท  ซินเดย์
 ปวริศร์ มงคลพิสิฐ  รับบท  โกส์ท
 พงศ์จักร พิษฐานพร  รับบท  ม้าเทียม
 ทรงอำนาจ ชุณหะมาน  รับบท  เอี๊ยม
 ลักษณาพร กตกุลธารา  รับบท  ดิว
 ธีระวัฒน์ ธนิตศิระวิทย์  รับบท  จิม
 วัฒนสินธ์ ครงเท่ง  รับบท  โต้
 เคน ลี  รับบท  โบ๊ท
 มินท์ธิตา ชาญสว่าง  รับบท  เอลีน
 จิรัชพิสิษฐ์ จารวิจิต  รับบท  อาร์ยู
 ด.ช.ศิระ ลิ้มทรงธรรม  รับบท  ดิม (ตอนเด็ก)
 ด.ญ.ชวัลรัตน์ เจนจิตรานนท์  รับบท  มินดี (ตอนเด็ก)
 ด.ช.พิสิษฐ์ พิชิตธนวัชร์  รับบท  ราม (ตอนเด็ก)

 เพลงประกอบ 
 เพลง GOODBYE - ขับร้องโดย  ซิน ทศพร Singular
 เพลง รุ้ง - ขับร้องโดย  Slot Machine
 เพลง ทับซ้อน - ขับร้องโดย แดน วรเวช
# ฟุตบอลอาเซียนชิงแชมป์เยาวชนอายุไม่เกิน 19 ปี 2015
การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2015 เป็นการแข่งขันครั้งที่ 12 ของทัวร์นาเมนต์ซึ่งจัดขึ้นใน ประเทศลาว เป็นครั้งแรกระหว่างวันที่ 22 สิงหาคม ถึง 4 กันยายน ค.ศ. 2015. ครั้งนี้เกือบจะได้เป็นครั้งแรกที่จะไปเล่นในอินโดนีเซียแต่พวกเขาถูกระงับโดยฟีฟ่าในเดือนพฤษภาคม ค.ศ. 2015.

ทีม
ชาติสมาชิก 12 ชาติของสหพันธ์ฟุตบอลอาเซียน เข้าร่วมในทัวร์นาเมนต์ที่แบ่งเป็นสามกลุ่ม กลุ่มละสี่ทีม แต่อินโดนีเซียถอนทีมไป จึงแบ่งสายใหม่เป็น 2 สายๆละ 5 และ 6 ทีม 

ต่อไปนี้เป็นผลการจับสลากในการประชุมสภาเอเอฟเอฟครั้งที่ 15 ที่ประเทศสิงคโปร์ ในวันที่ 16 มิถุนายน ค.ศ. 2015.

โถ เอโถ บี (ถอนทีม)

สนามแข่งขัน
เวียงจันทน์สนามกีฬาแห่งชาติลาว หลัก 16ความจุ: 25,000 

รอบแบ่งกลุ่ม
แมตช์ทั้งหมดจัดขึ้นใน ประเทศลาว
เวลาทั้งหมดเป็น UTC+7

กลุ่ม เอ

กลุ่ม บี

รอบแพ้คัดออก

รอบรองชนะเลิศ

 รอบชิงอันดับที่ 3 

รอบชิงชนะเลิศ

อันดับดาวซัลโว
6 ประตู
 วรชิต กนิตศรีบำเพ็ญ

4 ประตู

 สุขสันต์ มุ่งเป้า
 ฤทธิเดช เพ็ญสวัสดิ์
 Hà Đức Chinh

3 ประตู

 Sinthanong Phanvongsa
 Muhammad Jafri Muhammad
 จักรกฤษณ์ เวชภิรมย์
 สรรเสริญ ลิ้มวัฒนะ
 ศุภชัย ใจเด็ด
 Nguyễn Tiến Linh

2 ประตู

 Sath Rosib
 Piyaphong Pathammavong
 Mathew Custodio
 Mark Anthony Winhoffer
 อานนท์ อมรเลิศศักดิ์
 วิศรุต อิ่มอุระ
 Hồ Minh Dĩ
 Phạm Trọng Hóa

1 ประตู

 Muhammad Abdul Mateen
 Mohammad Akif Roslan
 Chin Vannak
 Chreng Polroth
 Son Vandeth
 Touch Roma
 Sayfa Aphideth
 Somxay Keohanam
 Souksavanh Xayalin
 Phathana Phommathep
 Muhammad Danial Ashraf
 Muhammad Nazirul Afif
 Muhammad Shahrul Akmal
 Aung Zin Phyo
 Kaung Chit Naing
 Kyaw Ko Ko Oo
 Haiqal Pashia Anugrah
 ภัทรพล จันทร์สุวรรณ์
 Ervino Soares
 Gelvanio Alberto
 Jose Oliveira
 Lâm Thuận
 Trần Duy Khánh
 Trương Tiến Anh

1 การทำเข้าประตูตัวเอง
 Muhammad Rahimin Abdul Ghani (ในนัดที่พบกับ ไทย)
 Mar Vincent Diano (ในนัดที่พบกับ ลาว)
# เก็นโร
เก็นโร (元老) เป็นตำแหน่งอย่างไม่เป็นทางการที่มอบให้แก่รัฐบุรุษอาวุโสของจักรวรรดิญี่ปุ่น บุคคลในทำเนียบตำแหน่งนี้เทียบเท่าได้กับเป็น "บิดาผู้สร้างชาติ" ของญี่ปุ่นยุคใหม่ บุคคลเหล่านี้ยังเป็นที่ปรึกษาอย่างไม่เป็นทางการนอกเหนือรัฐธรรมนูญที่ถวายคำปรึกษาแก่องค์จักรพรรดิ ในรัชสมัยเมจิ, รัชสมัยไทโช และต้นรัชสมัยโชวะ ทั้งนี้ คณะเก็นโรยังมีสิทธิเลือกและเสนอชื่อผู้ที่เห็นสมควรเป็นนายกรัฐมนตรีแก่องค์จักรพรรดิเพื่อให้ทรงแต่งตั้ง

สถาบันเก็นโรนั้นเกิดขึ้นจากคณะสามัญชนอาวุโส (โรจู) ในยุคเอะโดะ อย่างไรก็ตามคำว่า เก็นโร นั้น ถูกสร้างและปรากฏขึ้นครั้งแรกในหนังสือพิมพ์ที่ตีพิมพ์ในปี ค.ศ. 1892 ซึ่งบางครั้งก็มีการสับสนระหว่างคำนี้กับคำว่า เก็นโรอิง (สภาผู้อาวุโส) ที่เป็นฝ่ายนิติบัญญัติระหว่างปี 1875 - 1890 ซึ่งเก็นโรนั้นไม่มีส่วนเกี่ยวข้องกับเก็นโรอิงเลยแม้แต่น้อย

ผู้นำที่มีความรู้ความสามารถในช่วงการฟื้นฟูเมจิ จะถูกคัดเลือกจากองค์จักรพรรดิให้ดำรงตำแหน่ง เก็งกุง หรือที่ปรึกษาส่วนพระองค์ อย่างไรก็ตาม เก็นโรทั้งหมด (ยกเว้น ไซอนจิ คิมโมะชิ) นั้นล้วนมาจากครอบครัวซะมุไรระดับกลางและระดับสูงจากแคว้นซะสึมะและแคว้นโชชู ซึ่งทั้งสองแคว้นเป็นกำลังสำคัญในการโค่นล้มรัฐบาลโชกุนโทะกุงะวะในสงครามโบะชิง ซึ่งนำไปสู่การฟื้นฟูพระราชอำนาจระหว่างปี 1867-1868

ทำเนียบเก็นโร
  ภาพ  ชื่อ  ถิ่นกำเนิด  เกิด อสัญกรรม1 80px อิโต ฮิโรบูมิ  โชชู  16 ตุลาคม 1841  26 ตุลาคม 19092 80pxคูโรดะ คิโยตากะ  ซะสึมะ  16 ตุลาคม 1840  23 สิงหาคม 19003 80pxโอยามะ อิวาโอะ  ซะสึมะ  12 พฤศจิกายน 1842  10 ธันวาคม 19164 80pxอิโนะอุเอะ คะโอะรุ  โชชู  16 กรกฎาคม 1836  1 กันยายน 19155 80pxไซโง สึงุมิชิ  ซะสึมะ  1 มิถุนายน 1843  18 กรกฎาคม 19026 80pxมัตสึกาตะ มาซาโยชิ  ซะสึมะ  25 กุมภาพันธ์ 1835  2 กรกฎาคม 19247 80pxยามางาตะ อาริโตโมะ  โชชู  14 มิถุนายน 1838  1 กุมภาพันธ์ 19228 80pxคัตสึระ ทาโร โชชู  4 มกราคม 1848  10 ตุลาคม 19139 80pxไซอนจิ คิมโมจิ  เคียวโตะ  23 ตุลาคม 1849  24 พฤศจิกายน 1940

 แหล่งข้อมูลอื่น
# สมชัย ตรังเจริญงาม
สมชัย ตรังเจริญงาม เกิดเมื่อวันที่ 9 พฤศจิกายน พ.ศ. 2496 เป็นนักฟันดาบสากล เขาติดทีมชาติไทยเข้าแข่งประเภทเอเป้ทีมชาย ในกีฬาโอลิมปิก พ.ศ. 2519 แต่ตกรอบแรก ไม่ได้เหรียญรางวัล
# พนมกรณ์ สายสอน
ร.ต.ท.พนมกรณ์ สายสอน เป็นนักฟุตซอลไทยกองกลางและเป็นสมาชิกฟุตซอลทีมชาติไทยประวัติ เดิมทีพนมกรณ์ สายสอน เป็นนักฟุตบอลสโมสรตำรวจ ตั้งแต่อายุ 18 ปี ซึ่ง ณ เวลานั้น สโมสรตำรวจยังไม่ได้รวมกับทีมบีอีซีเทโร ซึ่งหมายความว่า พนมกรณ์ สายสอนเคยเล่นในคาลเท็กซ์พรีเมียร์ลีก
# ไศล ศรีสาทร
ไศล ศรีสาทร เกิดเมื่อวันที่ 17 พฤศจิกายน พ.ศ. 2476 เป็นอดีตนักยิงปืนทีมชาติไทย  เขาติดทีมชาติเข้าแข่งขันกีฬาโอลิมปิกฤดูร้อน พ.ศ. 2507 ในประเภทปืนยาวสามท่าระยะ  50 เมตร ได้คะแนนรวม 1,086 คะแนน และได้ลำดับที่ 47
# ลูป
thumb|ลูปของทันตแพทย์
thumb|แผนภาพแสดงลูปแบบเลนส์เดี่ยว

ลูป (,) เป็นอุปกรณ์ขยายภาพของวัตถุประเภทหนึ่ง แตกต่างจากแว่นขยายทั่วไปคือ สามารถพับเก็บได้และไม่มีด้ามจับ ใช้ในหลายอาชีพ เช่น ช่างทำอัญมณี"Jewelry - How to Use a Loupe - Using Jewelry Magnifiers". Jewelry.About.com ช่างทำนาฬิกา นักสะสมแสตมป์และนักสะสมพระเครื่องการเลือกกล้องส่องพระ - OKnation รวมถึงวิชาชีพต่าง ๆ เช่น ทันตแพทย์ ศัลยแพทย์และนักวิทยาศาสตร์

ลูปมี 3 ประเภท ได้แก่
 แบบเลนส์เดี่ยว มีค่าความคลาดของแสงมาก ทำให้มีกำลังขยายน้อย
 แบบเลนส์รวม มีกำลังขยายสูงกว่าแบบแรก เพราะมีค่าความคลาดของแสงน้อย
 แบบปริซึม ใช้เพื่อเปลี่ยนทัศนมิติ
# ครามป่าใบแหลม
ครามป่าใบแหลม  subsp. acutifolia เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ปลายใบมีติ่งแหลม ดอกช่อ กลีบดอกสีชมพูหรือแดง ฝักตรง ทรงกระบอก มีขนหนาแน่น เมล็ดเกลี้ยง เป็นพืชถิ่นเดียวในประเทศไทย
# ครามเครือ
ครามเครือ  var. hendecaphylla  เป็นพืชในสกุลคราม เป็นไม้พุ่มทอดเลื้อยนอน กิ่งอ่อนมีขนหนาแน่น ใบประกอบแบบขนนก ใบด้านบนเกลี้ยง ด้านล่างมีขนหนาแน่น ช่อดอกยาว มีขน กลีบดอกสีชมพู ฝักทรงกระบอก เหยียดตรงและเกลี้ยง เมล็ดทรงกระบอก พบในศรีลังกา อินเดีย พม่า จีน ไต้หวัน เวียดนาม กัมพูชา เกาะสุมาตรา และฟิลิปปินส์ ในไทยพบทางภาคเหนือ 
 อ้างอิง 
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558.หน้า 37
# ครามสยาม
ครามสยาม  var. siamensis  เป็นพืชในสกุลคราม เป็นไม้พุ่มทอดเลื้อย กิ่งอ่อนมีขนรูปตัว T แขนยาวเท่ากัน ใบประกอบแบบขนนก ดอกช่อยาว กลีบดอกสีชมพูฝักทรงกระบอก เหยียดตรง เมล็ดทรงกระบอก พบในเวียดนาม ในไทยพบในภาคเหนือ ภาคตะวันออกเฉียงเหนือ ภาคตะวันออก และภาคตะวันตกเฉียงใต้
# ครามสมิตินันท์
ครามสมิตินันท์   เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ดอกช่อ กลีบดอกสีม่วงอ่อน เป็นพืชถิ่นเดียวในประเทศไทย
# เพ็ตซาวส์
เพ็ตซาวส์  เป็นสตูดิโออัลบั้มที่สิบเอ็ดของวงดนตรีร็อกอเมริกัน เดอะบีชบอยส์ ออกจำหน่ายวันที่ 16 พฤษภาคม ค.ศ. 1966 ได้รับการตอบรับค่อนข้างดีในสหรัฐอเมริกา แต่ประสบความสำเร็จต่างประเทศในทันที โดยสื่ออังกฤษขนานนามว่าเป็น "อัลบั้มเพลงป็อปที่ก้าวหน้ามากที่สุด" (the most progressive pop album ever) อัลบั้มขึ้นอันดับที่สองในสหราชอาณาจักร แต่ขึ้นอันดับสิบในสหรัฐอเมริกา ถือว่าอยู่อันดับต่ำกว่าอัลบั้มหลายอัลบั้มก่อนหน้า ในหลายปีต่อมา อัลบั้มได้รับคำยกย่องทั่วโลกอย่างล้นหลามจากนักวิจารณ์และนักดนตรี และนับว่าเป็นหนึ่งในผลงานที่มีอิทธิพลมากที่สุดในประวัติศาสตร์ดนตรีสมัยนิยม
# หวายตะมอย
หวายตะมอย  หรือ เอื้องมะลิ หรือ แส้พระอินทร์ เป็นกล้วยไม้ในสกุลหวาย กระจายพันธุ์ในเอเชียใต้ถึงเอเชียตะวันออกเฉียงใต้Medicinal Plants of China, Korea, and Japan: Bioresources for Tomorrow’s Drugs and Cosmetics by Christophe Wiart เป็นพืชอิงอาศัย โคนต้นเป็นลำทรงกระบอก ส่วนปลายเป็นเส้นกลมเรียวและแข็ง ยาวได้ถึง 70 ซม. ใบรูปรีแกมขอบขนาน กว้าง 1.5-2.5 ซม. ยาว 5-7 ซม. มักทิ้งใบเมื่อผลิดอก ดอกสีขาวนวลออกเดี่ยวตามข้อ มีกลิ่นหอม บานเต็มที่กว้าง 2.5-3 ซม. กลีบปากมีแต้มสีเหลืองที่กลางกลีบหวายตะมอย : Dendrobium crumenatum Sw. : BGO Plant Database นิยมปลูกเป็นไม้ประดับหวายตะมอย ที่เกาะชวาใช้พืชชนิดนี้ผสมในยารักษาอหิวาตกโรคและแก้อาการปวดหู
# แอลฟาเบต อิงก์
แอลฟาเบต อิงก์  เป็นบริษัทโฮลดิ้งเทคโนโลยีสัญชาติอเมริกันที่มีสำนักงานใหญ่ที่เมาน์เทนวิว รัฐแคลิฟอร์เนีย ก่อตั้งขึ้นผ่านการปรับโครงสร้างของกูเกิลในวันที่ 2 ตุลาคม ค.ศ. 2015 และกลายเป็นบริษัทแม่ของกูเกิลกับอดีตบริษัทย่อยของกูเกิลบางส่วน แอลฟาเบตเป็นบริษัทเทคโนโลยีที่ใหญ่เป็นอันดับ 3 ของโลก เมื่อแบ่งตามรายได้ และเป็นหนึ่งในบริษัทที่มีค่ามากที่สุดในโลก ถือเป็นหนึ่งในบริษัทเทคโนโลยีสารสนเทศเจ้าใหญ่ของสหรัฐ 5 แห่ง โดยดำรงตำแหน่งร่วมกับแอมะซอน, แอปเปิล, เมตา และไมโครซอฟท์
# เบกซอด คีดีรอฟ
เบกซอด คีดีรอฟ (Bekzod Khidirov; Бекзод Хидиров) เกิดเมื่อ 18 ธันวาคม พ.ศ. 2524 เป็นนักมวยสากลสมัครเล่นชาวอุซเบกิสถาน ซึ่งเข้าร่วมการแข่งขันกีฬาโอลิมปิก พ.ศ. 2547 แต่แพ้ กาลิบ ยาฟารอฟตกรอบ และได้เหรียญเงินในกีฬาเอเชียนเกมส์ พ.ศ. 2545 ในรุ่นแบนตัมเวท และเหรียญทองแดงในกีฬาเอเชียนเกมส์ พ.ศ. 2549ที่ โดฮา
# บาโฮดีร์จอน ซุลโตนอฟ
บาโฮดีร์จอน ซุลโตนอฟ (Bahodirjon Sooltonov, Баходирджон Султанов) เกิดเมื่อ 15 มกราคม พ.ศ. 2528 เป็นนักมวยสากลสมัครเล่นชาวอุซเบกิสถาน ได้เหรียญทองแดงในกีฬาโอลิมปิก พ.ศ. 2547 ในรุ่นแบนตัมเวต และได้เหรียญทองเอเชียนเกมส์ที่โดฮา พ.ศ. 2549 ในรุ่นเฟเทอร์เวต โดยเป็นฝ่ายชนะคิม ซ็อง-กุกในรอบรองชนะเลิศ และโซริกท์ปาทาริน เองค์โซริกในรอบชิงชนะเลิศ

แหล่งข้อมูลอื่น
 2003 world results
 Asian Games
# เวียงท่ากาน
thumb|230px|เจดีย์วัดต้นกอก

เวียงท่ากาน เป็นกลุ่มโบราณสถานและคูเมืองแห่งหนึ่ง ตั้งอยู่ที่ตำบลบ้านกลาง อำเภอสันป่าตอง จังหวัดเชียงใหม่เวียงท่ากาน ห่างจากตัวเมืองลำพูนและตัวเมืองเชียงใหม่ไปทางทิศตะวันตกเฉียงใต้ราว 15 และ 30 กิโลเมตรตามลำดับ สร้างเมื่อราวพุทธศตวรรษที่ 16 ในสมัยพระเจ้าอาทิตยธรรมิกราช กษัตริย์แห่งอาณาจักรหริภุญชัย ปรากฏหลักฐานในเอกสารทางประวัติศาสตร์ครั้งแรกในชื่อว่า "บ้านตะก๋า" สร้างขึ้นเพื่อเป็นเมืองหน้าด่านของอาณาจักรหริภุญชัยเที่ยวระลึกอดีตพันปี! 'เวียงท่ากาน' ย้อนรอยอารยธรรมล้านนา ต่อมาได้ขึ้นตรงต่อพญามังรายแห่งอาณาจักรล้านนา มีฐานะเป็นเมืองเสบียงสะสมกำลังพลและอาหาร และหลังจากที่พม่าเข้ายึดครองเมืองเชียงใหม่ เวียงท่ากานก็อยู่ในอำนาจของพม่า หลังจากนั้นชุมชนแห่งนี้ได้ร้างไปในช่วงปี พ.ศ. 2318–2339 ซึ่งในปี พ.ศ. 2339 พระเจ้ากาวิละได้นำชาวไทยองเข้ามาตั้งถิ่นฐานและอาศัยอยู่ในบริเวณเวียงท่ากานจนถึงปัจจุบันความสำคัญ ประวัติโบราณสถาน , ระบบฐานข้อมูลแหล่งโบราณสถาน กรมศิลปากร

เวียงท่ากานตั้งอยู่ในเขตชุมชนบ้านท่ากาน มีกำแพงเมืองและคูเมืองล้อมรอบเป็นรูปสี่เหลี่ยมผืนผ้าขนาดกว้าง 500 เมตร ยาว 700 เมตร ปัจจุบันกำแพงเมืองบางส่วนกลายสภาพเป็นคันดิน บางส่วนถูกปรับเป็นถนนภายในชุมชน คูเมืองและคันดินของเวียงท่ากานครอบคลุมพื้นที่ราว 60 ไร่ ได้รับการขึ้นทะเบียนโบราณสถานโดยกรมศิลปากรเมื่อวันที่ 6 ตุลาคม พ.ศ. 2543ประกาศกรมศิลปากร เรื่อง ขึ้นทะเบียนและกำหนดเขตที่ดินโบราณสถาน  ประกาศในราชกิจจานุเบกษา เล่ม 117 ตอนพิเศษ 103ง วันที่ 6 ตุลาคม 2543. ปัจจุบันอยู่ในความควบคุมดูแลของสำนักศิลปากรที่ 7 เชียงใหม่ โบราณสถานภายในเวียงท่ากานมีดังนี้

 โบราณสถาน  ขึ้นทะเบียน  พิกัด คูเมืองและคันดิน  6 ตุลาคม 2543   เจดีย์วัดกลางเมือง  18 กันยายน 2522ประกาศกรมศิลปากร เรื่อง ขึ้นทะเบียนโบราณสถาน  ประกาศในราชกิจจานุเบกษา เล่ม 96 ตอนที่ 160 วันที่ 18 กันยายน 2522.   เจดีย์วัดต้นกอก  1 ธันวาคม 2530ประกาศกรมศิลปากร เรื่อง ขึ้นทะเบียนโบราณสถาน ประกาศในราชกิจจานุเบกษา เล่ม 104 ตอนที่ 246 วันที่ 1 ธันวาคม 2530.   วัดอุโบสถ  ยังไม่ขึ้นทะเบียน  — วัดต้นโพธิ์  ยังไม่ขึ้นทะเบียน   วัดป่าเป้า  ยังไม่ขึ้นทะเบียน   วัดไผ่รวก  ยังไม่ขึ้นทะเบียน  — วัดกู่ไม้แดง  ยังไม่ขึ้นทะเบียน  —